钦定古今图书集成/历象汇编/庶征典/第135卷 > 《观象玩占》 > 元
## 钦定古今图书集成/历象汇编/庶征典/第135卷 > 《观象玩占》 > 元

### 成宗大德七年十一月辛酉木冰

按《元史成宗本纪》。不载。　按《五行志》云云。

### 文宗至顺二年木冰

按《元史文宗本纪》不载　按《五行志》：“至顺二年十一
月丁巳，雨木冰。十二月癸亥，雨木冰。”

### 顺帝至元五年木冰

按《元史顺帝本纪》：“至元五年十一月癸酉，瑞州路新
昌州雨木冰，至明年二月始解。”

### 至正十二年雨木冰

按《元史顺帝本纪》。不载　按《五行志》。“至正十二年九
月壬午，冀宁保德州雨木冰。”

至正十四年，冰成“五色花”文。

按《元史顺帝本纪》。十四年正月甲子朔。汴梁城东汴
河冰。皆成五色花草。如绘画。三日方解　按《五行志》。
十四年冬。龙兴雨木冰。

至正二十五年，“木冰成象。”

按《元史顺帝本纪》。不载　按《五行志》。二十五年二月
辛亥。“汴梁雨木冰。状如楼阁。人物冠带、鸟兽花草。百
态具备。羽幢珠葆。弥望不绝。凡五日始解。”